stanford-oval/wikipedia huggingface dataset:
פרנק שווייצרי
מטבעות ושטרות > שטרות

| סדרה שמינית (נוכחית) של שטרות שווייצריים> תמונה.חזית | סדרה שמינית (נוכחית) של שטרות שווייצריים> תמונה.להפוך | סדרה שמינית (נוכחית) של שטרות שווייצריים> ערך.ערך | סדרה שמינית (נוכחית) של שטרות שווייצריים> מידות (מ"מ).מידות (מ"מ) | סדרה שמינית (נוכחית) של שטרות שווייצריים> צבע שליט.צבע שליט | סדרה שמינית (נוכחית) של שטרות שווייצריים> חזית.חזית | סדרה שמינית (נוכחית) של שטרות שווייצריים> מועד הפצת השטר.מועד הפצת השטר | סדרה שמינית (נוכחית) של שטרות שווייצריים> . |
| --- | --- | --- | --- | --- | --- | --- | --- |
|  |  | 10 פרנקים | 126 × 74 | צהוב | לה קורבוזיה | 8 אפריל 1997 |  |
|  |  | 20 פרנקים | 137 × 74 | אדום | ארתור הונגר | 1 אוקטובר 1996 |  |
|  |  | 50 פרנקים | 148 × 74 | ירוק | סופי טויבר-ארפ | 3 אוקטובר 1995 |  |
|  |  | 100 פרנקים | 159 × 74 | כחול | אלברטו ג'קומטי | 1 אוקטובר 1998 |  |
|  |  | 200 פרנקים | 170 × 74 | חום | שארל פרדינאן ראמי | 1 אוקטובר 1997 |  |
|  |  | 1000 פרנקים | 181 × 74 | סגול | יעקב בורקהרדט | 1 אפריל 1998 |  |
בפברואר 2005 הוכרזה תחרות על עיצוב הסדרה התשיעית, שתוכננה להשתחרר בסביבות 2010 בנושא "שווייץ פתוחה לעולם". התוצאות הוכרזו בנובמבר 2005, אך העיצוב הנבחר עורר ביקורת נרחבת מצד האוכלוסייה. כתוצאה מכך, תאריך השחרור נדחה שוב ושוב. בחודש פברואר 2010 הוכרז כי השחרור יתקיים בשנת 2012, ובדצמבר 2012 נקבע כי תאריך השחרור יתקיים ב-2015 לכל המוקדם. בחודש אוגוסט 2015 הוכרז כי הנפקת הסדרה החדשה תתחיל בחודש אפריל 2016. השטר החדש הראשון ששוחרר היה שטר של 50 פרנקים, שהונפק לראשונה ב -12 באפריל 2016; השטר החדש של ה-20 פרנקים שוחרר ב -17 במאי 2017, והשטר החדש של ה-10 פרנקים שוחרר ב-18 באוקטובר 2017.
השטרות הבאים של 100, 200 ו-1000 פרנקים ישוחררו במרווחים של חצי שנה או שנה. ההנפקה של כל הסדרה החדשה צפויה להסתיים עד שנת 2019.
השטרות החדשים מעוצבים באופן חדשני, העיצוב מתרחק מתיאור של אישים ידועים לחלוטין. הנושא המרכזי מאחורי הסדרה החדשה של השטרות הוא 'היבטים רבים של שווייץ', כאשר כל שטר מציג תכונה שווייצרית אשר מוצגת באופן גרפי באמצעות מוטיב מרכזי. כל תכונה מוצגת באמצעות פעולה, מיקום שווייצרי ואלמנטים גרפיים שונים.
| סדרה תשיעית (נוכחית) של שטרות שווייצריים - היד והעולם> תמונה.חזית | סדרה תשיעית (נוכחית) של שטרות שווייצריים - היד והעולם> תמונה.גב | סדרה תשיעית (נוכחית) של שטרות שווייצריים - היד והעולם> ערך.ערך | סדרה תשיעית (נוכחית) של שטרות שווייצריים - היד והעולם> מידות (מ"מ).מידות (מ"מ) | סדרה תשיעית (נוכחית) של שטרות שווייצריים - היד והעולם> צבע שליט.צבע שליט | סדרה תשיעית (נוכחית) של שטרות שווייצריים - היד והעולם> תיאור חזית.תיאור חזית | סדרה תשיעית (נוכחית) של שטרות שווייצריים - היד והעולם> מועד הפצת השטר.מועד הפצת השטר |
| --- | --- | --- | --- | --- | --- | --- |
|  |  | 10 פרנקים | 123 × 70 | צהוב | הכישרון הארגוני של שווייץ - זמן - | 18 אוקטובר 2017 |
|  |  | 20 פרנקים | 130 × 70 | אדום | היצירתיות של שווייץ - אור - | 17 מאי 2017 |
|  |  | 50 פרנקים | 137 × 70 | ירוק | עושר החוויות שיש לשווייץ - רוח - | 12 אפריל 2016 |
|  |  | 100 פרנקים | 144 × 70 | כחול | המסורת ההומניטרית של שווייץ - מים - | טרם הונפק יונפק ב-22 באוגוסט 2018 |
|  |  | 200 פרנקים | 151 × 70 | חום | המומחיות המדעית של שווייץ - חומר - | טרם הונפק |
|  |  | 1000 פרנקים | 158 × 70 | סגול | חוש התקשורת של שווייץ - שפה - | טרם הונפק |
שערי חליפין

משנת 1996 עד 2008 השער הממוצע של הפרנק לאירו היה 1.565 פרנק לאירו. משנת 2007 ירד השער מ-1.64 פרנק לאירו לסביבות 1.066 פרנק לאירו באוגוסט 2011.
החל מספטמבר 2011, לאחר עלייה ניכרת בשווי של הפרנק השווייצרי יחסית לאירו, קבע הבנק המרכזי של שווייץ שווי מקסימלי לפרנק השווייצרי, והתחייב לרכוש אירו בשער של 1.2 פרנק לאירו, כדי למנוע את התחזקות הפרנק מעבר לשער זה. בתחילת 2015, לאחר רכישה של מטבעות זרים בשווי של מעל 200 מיליארד פרנק, הפסיק הבנק המרכזי של שווייץ לקבוע ערך מקסימלי לפרנק השווייצרי. חברת המסחר FXCM נפגעה קשות ממהלך זה ומניותיה צללו ביום המסחר ב כ־90% והחברה אף עמדה על סף הליך פירוק, המהלך גרם לה להפסדים כבדים.
| שער חליפין נוכחי עבור CHF |
| --- | --- |
באתר Google Finance:: AUD CAD EUR GBP HKD ILS JPY USD
באתר Yahoo! Finance:: AUD CAD EUR GBP HKD ILS JPY USD
באתר XE.com:: AUD CAD EUR GBP HKD ILS JPY USD
באתר OANDA.com:: AUD CAD EUR GBP HKD ILS JPY USD
באתר גלובס:: שער פרנק שווייצרי לדולר אמריקאי
הערות שוליים

↑  INFLATION RATE (CONSUMER PRICES)(הקישור אינו פעיל, 14.5.2020)
↑  "סדרה שמינית, 1995".  הבנק הלאומי השווייצרי. נבדק ב-18 במרץ 2014. {{cite web}}:  (עזרה)
↑  Peter Bernholz, The Swiss Experiment: From the Lower Bound to Flexible Exchange Rates
↑  Swiss franc soars as Switzerland abandons euro cap, BBC, 15 January 2015
כל מה שאתם צריכים לדעת על הסרת תקרת הפרנק השווייצרי, באתר גלובס, 19 בינואר 2015
↑  הטלטלה במט"ח: FXCM ניצלה מפשיטת רגל, קרן גידור ענקית התמוטטה, באתר גלובס, 18 בינואר 2015
| --- | --- |
בקרת זהויות :  NLI: 987007556773005171  BnF: cb12015445x (data)  GND: 4180480-6  HDS: 013671  LCCN: sh2002007537
צ'ן-נינג יאנג

| --- | --- |
צילום מ-2005
צילום מ-2005
 לידה:  1 באוקטובר 1922  (בן 102) Hefei County, הרפובליקה הסינית 
 ענף מדעי:  פיזיקה
 מקום מגורים:  סין, ארצות הברית
 מקום לימודים:  אוניברסיטת שיקגו (1948)  אוניברסיטת פקין  National Southwestern Associated University  אוניברסיטת טסינגואה  אוניברסיטת ננקאי 
 מנחה לדוקטורט:  אדוארד טלר 
 מוסדות:  אוניברסיטת טסינגואה  האוניברסיטה הסינית של הונג קונג  אוניברסיטת שיקגו  המכון למחקר מתקדם  אוניברסיטת סטוני ברוק  אוניברסיטת ליידן 
 תלמידי דוקטורט:  Bill Sutherland, Alexander Wu Chao 
 פרסים והוקרה:  פרס נובל לפיזיקה (1957)  פרס לארס אונסאגר (1999, 1999)  פרס מרסל גרוסמן (2015)  פרס באוור להישג במדע (1994)  חבר זר של החברה המלכותית (18 ביוני 1992)  מדליית אוסקר קליין (1988)  פרס ג'וסיה וילארד גיבס (1962)  מלגת גוגנהיים (1962)  המדליה הלאומית למדעים (1986)  פרס רומפורד (1980)  פרס המלך פייסל הבין-לאומי במדעים (2001)  פרס המהגרים הגדול (2009)  מדליית אלברט איינשטיין (1995)  מדליית בנג'מין פרנקלין  עמית החברה הפיזיקלית האמריקאית  עמית באגודה האמריקאית לקידום המדע 
 בן או בת זוג:  Weng Fan (24 בדצמבר 2004–?) 
 תרומות עיקריות
 הפרת זוגיות, תאוריית יאנג-מילס, משוואת יאנג-בקסטר
 
זהו שם סיני; שם המשפחה הוא .
צ'ן-נינג פרנקלין יאנג (בכתב סיני מסורתי: 楊振寧; בסינית מפושטת: 杨振宁; בפין-יין: Yáng Zhènníng; נולד ב-1 באוקטובר 1922) הוא פיזיקאי אמריקאי, יליד סין, העוסק בפיזיקה סטטיסטית ובפיזיקת חלקיקים. ב-1957, קיבל יחד עם צונג-דאו לי פרס נובל לפיזיקה על עבודתם בנושא אי שימור הזוגיות של הכוח הגרעיני החלש.
ביוגרפיה

יאנג נולד באנחווי בסין, אביו, יאנג וו-צ'ין (楊武之) היה מתמטיקאי ואמו, לו מנג-הו (羅孟華) הייתה עקרת בית. למד ביסודי ובתיכון בבייג'ינג, ב-1937 משפחתו עברה לחפיי בעקבות מלחמת סין–יפן השנייה. ב-1938 עברו לקונמינג בירת מחוז יונאן, שם שכנה ה"אוניברסיטה הלאומית המאוחדת של דרום המערב", איחוד של מספר אוניברסיטאות שהתקיים בזמן המלחמה. באותה שנה הצטרף יאנג לאוניברסיטה זו. ב-1942 קיבל תואר ראשון, עבודת התזה שלו לתואר הראשון הייתה על יישום של תורת החבורות עבור ספקטרום פליטה. ב-1944 קיבל תואר שני ובעקבותיו אושר לו מימון לימודים בארצות הברית, מקרן שהקדישה חלק מהכספים הסיניים שקיבלה בעקבות מרד הבוקסרים לתמיכה בסטודנטים סיניים. החל מ-1946 למד באוניברסיטת שיקגו, בין השאר אצל אדוארד טלר, וב-1948 קיבל תואר דוקטור. שימש כשנה עוזר מחקר של זוכה פרס נובל אנריקו פרמי. ב-1949 עבר למכון למחקר מתקדם והחל תקופה פורה של שיתוף פעולה עם צונג-דאו לי. ב-1966 עבר לאוניברסיטת סטוני ברוק וכיהן כראש המכון לפיזיקה תאורטית שכיום נקרא על שמו. בשנת 1999, בגיל 77, פרש מהאוניברסיטה.
נבחר כחבר ל: החברה הפיזיקלית האמריקאית, האקדמיה הסינית למדעים, אקדמיה סיניקה, האקדמיה הרוסית למדעים, החברה המלכותית ועוד.
קיבל תואר דוקטור לשם כבוד מאוניברסיטת פרינסטון (1958), אוניברסיטת מוסקבה (1992), האוניברסיטה הסינית של הונג קונג (1997) ועוד.
יאנג ביקר בסין ב-1971, בפעם הראשונה לאחר התקררות יחסי ארצות הברית-סין, בעקבות הביקור עשה מאמצים רבים לעזור לקהילת הפיזיקה הסינית לשקם את המחקר לאחר ההרס שנגרם במהלך מהפכת התרבות בסין. לאחר פרישתו מאוניברסית סטוני ברוק חזר לסין ומשמש שם כנשיא כבוד של אוניברסיטת צינחוה וכפרופסור במרכז למחקר מתקדם שם.
חייו האישיים

נישא לצ'י-לי טו ב-1950 וממנה יש לו שני בנים ובת. טו נפטרה ב-2003. בסוף 2004, בהיותו בן 82, נישא לוונג פן, שהייתה בת 28 באותה עת.
יאנג מזדהה כאגנוסטי.
פרסים

פרס נובל לפיזיקה (1957)
פרס רמפורד (1980)
המדליה הלאומית למדעים (1986)
מדליה והרצאת זיכרון על שם אוקסר קליין (1988)
מדליית בנג'מין פרנקלין (1993)
פרס באוור (1994)
מדליית אלברט איינשטיין (1995)
פרס ניקולאי בוגוליובוב (1996)
פרס לאנס אונסגר (1999)
הפרס הבינלאומי על שם המלך פייסל (2001)
גארט וונג

| --- | --- |

גארט וונג, 2013.
 לידה:  15 בדצמבר 1968 (בן 55) ריברסייד, קליפורניה, ארצות הברית
 שם במה:  גארט וונג
 מדינה:  ארצות הברית 
 תקופת הפעילות:  מ-1994 
 מקום לימודים:  אוניברסיטת קליפורניה בלוס אנג'לס  Harding Academy 
 פרופיל ב-IMDb
 
גארט ריצ'רד ווֹנג (באנגלית: Garrett Richard Wang; נולד ב-15 בדצמבר 1968) הוא שחקן אמריקאי ממוצא סיני. וונג ידוע בעיקר בזכות תפקידו ב-"מסע בין כוכבים: וויאג'ר" כסג"ם הארי קים.
ביוגרפיה > שנותיו הראשונות

וונג נולד בריברסייד, קליפורניה, לזוג הורים מהגרים סיניים שעברו לאינדיאנה ולאחר מכן לברמודה. יש לו אחות בשם לורה.
וונג סיים לימודי תיכון בממפיס, טנסי; לאחר מכן עבר ללוס אנג'לס כדי ללמוד באוניברסיטת קליפורניה בלוס אנג'לס. הוא למד לימודי תרבות אסיה, בעוד אחד ממרציו עודד אותו ללמוד תיאטרון.
ביוגרפיה > קריירה

וונג ידוע בעיקר בזכות תפקידו כסג"ם הארי קים בסדרת הטלוויזיה "מסע בין כוכבים: וויאג'ר", שרצה בשנים 1995-2001. מאוחר יותר, הוא היה להוט להשתתף בתפקיד חדש בסרט משנת 2007 בהפקת מעריצי הסדרה, "Star Trek: Of Gods and Men", ואמר: "זה תמיד מאתגר יותר עבור שחקן לשחק בחור רע".
וונג הופיע בתפקיד אורח בסדרת הטלוויזיה "All American Girl", בפרק "Submission:Impossible", בדמותו של ריימונד האן.
וונג הצהיר שוב ושוב כי בכוונתו להמשיך בפרויקטים אחרים מחוץ למשחק כי, כפי שאמר בראיון בשנת 2005 לאסקווייר: "לפעמים, מידת הכישרון איננה הולמת את מידת השאפתנות, ולכן אתה צריך לחפש אפשרויות חלופיות".
וונג הופיע בוידאו קליפ של השיר "Sleep Now in the Fire" של להקת Rage Against the Machine.
בשנת 2010 וונג התמנה למנהל כנס "מסע בין כוכבים" במסגרת כנס המעריצים "Dragon*Con" שבאטלנטה.
לאחרונה, וונג השתתף ב-Calgary Expo 2012 Comicon, בו ראיין את סטן לי. וונג הביע עניין רב בניסיון לארגן כינוס של צוות שחקני "מסע בין כוכבים: וויאג'ר", בדומה לזה של שחקני "מסע בין כוכבים: הדור הבא", שהתכנסו ביום השנה ה-25 שלהם.
מסע בין כוכבים

מאז ילדותו המוקדמת, השחקן גארט וונג היה מעריץ של מדע בדיוני, ובפרט של "מלחמת הכוכבים" ו-"בטלסטאר גלקטיקה". לאחר שלוהק לתפקיד של הארי קים ב-"מסע בין כוכבים: וויאג'ר", היו לוונג יחסים מתוחים עם המפיק ריק ברמן, אשר השתלט על זיכיון "מסע בין כוכבים", אותו המציא ג'ין רודנברי: "כאשר רודנברי העביר את המושכות ל[ריק] ברמן, למרבה צער ברמן המשיך באותה הנוסחא והוא פשוט המשיך להשתמש בה. כאשר שואלים אותי מה גרם לוויאג'ר להתבלט ... אתה מדבר על אותה הנוסחה הכללית, כך שהיא לא [מתבלטת]. זה נשאר אותו הדבר בכל פרק בודד". יחד עם זאת, וונג הוסיף כי: "אבל אם אתה שם את זה בצד, מה שמבדיל את וויאג'ר מהשאר, אני חושב, [הוא] שהאחווה בין השחקנים הייתה חזקה יותר עם השחקנים שלנו מאשר בכל הסדרות האחרות".
בראיון בשנת 2007, וונג הביע את מורת רוחו על התוכנית. הוא הרגיש כי דמותו של הארי קים הייתה "מספקת,", פסיבית וחד־ממדית. לפני העונה השנייה, הוא הלך למפיקים ואמר: "אני רוצה שיהיה לי כפיל פעלולים, אני רוצה לעשות כמה פעלולים, אני רוצה לרוץ, אני רוצה לבעוט, אני רוצה שיהיו לי חיי אהבה". הוא גם הצהיר שהייתה לו השפעה "מינימלית" בלבד על יצירתו של הארי קים: הוא רצה נואשות שקים יהיה מצחיק יותר, אבל המפיקים הרגישו שניליקס או הדוקטור מתאימים יותר לשמש כאתנחתא קומית. בסופו של דבר, הוא תיאר אותו כבלתי מספק, וכן דיבר על "קרע" בינו לבין ברמן. כאשר הוא התלונן כי כל דמות אחרת בתוכנית זכתה לקידום, מלבד קים, נאמר לו כי עליו להישאר הסג"ם היחיד, מפני ש"מישהו צריך להיות הסג"ם".
וונג גם היה לא מרוצה מאיך שהסדרה הסתיימה. "אני חושב שהשעה הראשונה [של פרק הסיום הכפול] הייתה מבריקה, פשוט מבריקה ... אבל השעה השנייה נראית כמו הגרסה המקוצרת של הסוף ... ג'יינוויי אומרת לפאריס לקבוע מסלול הביתה. אני חשבתי שאין כאן תגובה אמיתית בין כל הנוכחים לכך שאנחנו נמצאים בבית", כאן העובדה שאנחנו נמצאים בבית ", מה שוונג כינה [סיום] נטול רגש ואכזבה גדולה.
פילמוגרפיה

| שנה | שם הסרט | התפקיד | הערות |
| --- | --- | --- | --- |
| 1995-2001 | מסע בין כוכבים: וויאג'ר | הארי קים |  |
| 1995 | Flesh Suitcase | ללא שם |  |
| 1995 | Angry Cafe | ללא שם |  |
| 1998 | Ivory Tower | מארק ברטון |  |
| 1998 | Hundred Percent | טרוי טשימה |  |
| 1999 | The Auteur Theory | מייק וונג / אלוהים |  |
| 2002 | Star Trek: Voyager Elite Force | הארי קים | משחק מחשב |
| 2002 | Demon Island | פול |  |
| 2002 | Into the West | צ'ו-פינג ין | מיני סדרה |
| 2007 | Star Trek: Of Gods and Men | גרן |  |
| 2009 | Why Am I Doing This? | ויק |  |
הערות שוליים

↑  "Let There Be Lights: "Of Gods and Men" Shoots". startrek.com. 12 ביולי 2006. {{cite news}}:  (עזרה)
1 2 3 4  Garrett Wang Reflects on Voyager, trekweb.com, February 22, 2004.
↑  Garrett Wang interview, scifiworld.com, August 20, 2007.
↑  Always The Ensign, bbc.co.uk
| מסע בין כוכבים: וויאג'ר |
| --- | --- | --- |
| יוצרי הסדרה | ריק ברמן • ג'רי טיילור • מייקל פילר • על-פי "מסע בין כוכבים" מאת ג'ין רודנברי |  |
| שחקנים ראשיים | קייט מאלגרו • רוברט בלטרן • רוקסן דוסון • רוברט דאנקן מקניל • אית'ן פיליפס • רוברט פיקארדו • טים רוס • ג'רי ראיין • גארט וונג • ג'ניפר ליאן |  |
| דמויות ראשיות | קתרין ג'יינוויי • צ'קוטי • ב'לאנה טורס • טום פאריס • ניליקס • הדוקטור • טובוק • שבע מתשע • הארי קים • קס |  |
| דמויות משנה | אוון פאריס • איצ'ב • רג'ינלד בארקלי • בות'בי • נעמי וויילדמן • סמנתה וויילדמן • ססקה • מיראל פאריס • לואיס צימרמן |  |
| גזעי חייזרים | אוקמפה • בורג • גזע 8472 • הולוגרמה • וולקנים • הירוג'נים • וידיאנים • טלקסיאנים • פוטונים • קיו • קייזון • קלינגונים |  |
| מושגים | הולוגרמה רפואית לשעת חירום • הולודק • וויאג'ר • טכנובאבל • טרנספורטר • טרקי • מאקי • מנוע עיוות • משכפל • מתרגם אוניברסלי • פדרציית הכוכבים המאוחדת • הצו העליון • צי הכוכבים • רביע גלקטי • סוגיות מוסריות |  |
| פרקים בולטים | Threshold • Endgame |  |
| ראו גם | זיכיון מסע בין כוכבים |  |
| --- | --- |
בקרת זהויות :  ISNI: 0000 0004 1854 791X  LCCN: no2013095958  MusicBrainz: b67ca254-c8dd-4a5e-b2ac-dfd949265c9a  VIAF: 305236879   WorldCat (עם VIAF): 305236879
היילי מילס

| --- | --- |

 לידה:  18 באפריל 1946 (בת 78) מרילבון, לונדון, הממלכה המאוחדת 
 שם לידה:  Hayley Catherine Rose Vivien Mills 
 מדינה:  הממלכה המאוחדת 
 תקופת הפעילות:  מ-1959 
 מקום לימודים:  בית הספר למחול אלמהרסט 
 בן או בת זוג:  רוי בולטינג (1971–1977)  לי לוסון (1975–1984)  Firdous Bamji (1997–?) 
 צאצאים:  קריספיאן מילס 
 מספר צאצאים:  2 
 פרסים והוקרה:  פרס אוסקר לנוער (1961)  פסטיבל הסרטים הבין-לאומי בברלין (1959)  Laurel Awards (1961)  פרס אוסקר לשם כבוד  פרס עולם התיאטרון (2000)  אגדות דיסני (1998)  פרס גלובוס הזהב לכוכב החדש של השנה – שחקנית (1961) 
 פרופיל ב-IMDb
 
היילי קתרין רוז ויויאן מילס (באנגלית: Hayley Catherine Rose Vivien Mills; נולדה ב-18 באפריל 1946, לונדון) היא שחקנית אנגלייה. בתם של השחקנים סר ג'ון מילס ומרי היילי בל, אחותה היא השחקנית ג'ולייט מילס. החלה את הקריירה שלה כילדה. ב-1959 זכתה בפרס באפטה כשחקנית המבטיחה ביותר על משחקה ב"עד ראייה" (Tiger Bay), ב-1960 זכתה בפרס האקדמיה לצעירים על הסרט "פוליאנה" ושנה אחר כך זכתה בפרס גלובוס הזהב ככוכבת החדשה של שנת 1961. היא הופיעה במספר סרטי וולט דיסני ותפקידה הידוע ביותר הוא בסרט "אבא מתארס" כששיחקה בתפקיד כפול את התאומות סוזן ושרון בשנת 1961.
בסוף שנות השישים החלה להופיע בהצגות תיאטרון בתפקידים בוגרים יותר. היא המשיכה להופיע בסרטי קולנוע וטלוויזיה אך לא באותה מידה של הצלחה שזכתה לה בילדותה.
ביוגרפיה > ראשית הקריירה וסרטי דיסני

מילס הייתה בת 12 כשגילה אותה ג'יי לי תומפסון, הוא חיפש ילד לתפקיד הראשי בסרט "עד ראייה". אשתו של וולט דיסני התרשמה מהופעתה והציעה ללהק אותה לתפקיד הראשי בסרט "פוליאנה". בסרט היא מגלמת יתומה בעלת אופי שמח שעוברת לגור עם דודתה. תפקיד זה הזניק אותה למעמד של כוכבת וזיכה אותה בפרס אוסקר לשם כבוד.
לאחר מכן ליהק אותה דיסני בסרט "אבא מתארס" בתפקיד התאומות שרון וסוזן הגורמות להוריהן הגרושים להינשא מחדש. בסרט היא שרה את השיר "Let's Get Together" בדואט עם עצמה. בארבע השנים הבאות שיחקה בארבעה סרטי דיסני נוספים, בהם "ילדי רב החובל גרנט" ו-Summer Magic. גם שני הסרטים האחרונים ששיחקה בחברת דיסני זכו להצלחה בקופות.
במהלך שש השנים שהופיעה בסרטי דיסני היא הייתה ללא ספק הילדה השחקנית הפופולרית ביותר. מבקרים ציינו שהילדה הכוכבת הפופולרית ביותר באמריקה היא למעשה בריטית ונוהגת כליידי. השיר "Let's Get Together" שהגיע למקום שמיני במצעד הסינגלים "בילבורד הוט 100" ולמקום 17 בבריטניה, הביא להוצאת אלבום בלייבל "בואנה ויסטה" וכלל את להיט נוסף של מילס, "ג'וני ג'ינגו". ב-1962 נבחרה כשחקנית הקולנוע הפופולרית בבריטניה .
בנוסף לסרטי דיסני הופיעה מילס בסרטים אחרים. הבולט בהם "שריקה במורד הרוח" (המבוסס על ספר באותו שם שכתבה אמה, מרי היילי בל) לצידו של אלן בייטס. בסרט "The Truth About Spring" שיחקה לצד אביה, ג'ון מילס, שגילם את דמות האב בסרט וג'יימס מקארתור שיחק את אהובה. ב-1964 שיחקה בסרט "גן הגיר" על פי מחזה מאת אניד בגנולד (Enid Bagnold).
שמה של מילס עלה כמועמדת לתפקיד לוליטה הייז בסרט "לוליטה" של סטנלי קובריק משנת 1962. חברת וולט דיסני דחו את ההצעה כיוון שחשו שהסרט אינו תואם את הסטנדרטים המקובלים. לבסוף סו ליון גילמה את התפקיד.
ביוגרפיה > קריירת קולנוע אחרי סרטי דיסני

לאחר תום החוזה שלה עם דיסני הופיעה מילס בלהיט הקולנועי "הצרה עם מלאכים" כנערה בפנימייה קתולית, לצידה של השחקנית הוותיקה רוזלינד ראסל, בסרט שביימה אידה לופינו. במטרה לשנות את התדמית של "בת השכן" שהייתה לה עד כה, חזרה מילס לבריטניה להשתתף בסרט "Sky West and Crooked" שביים אביה וכתבה אימה, כנערה הסובלת מפיגור שכלי. זמן קצר לאחר מכן השתתפה עם אביה ג'ון מילס בסרט עטור השבחים "תקלה בירח הדבש" בבימויו של רוי בולטינג. את פסקול הסרט כתב פול מקרטני והפיק מוזיקלית ג'ורג' מרטין המפיק של הביטלס. אחר כך כיכבה בסרט "Pretty Polly" יחד עם השחקן ההודי שאשי קאפור בסינגפור.
ב-1973 שיחקה ב-"Endless Night" לצידם של בריט אקלנד, פר אוסקרסון, הוול בנט וג'ורג' סאנדרס. הסרט מבוסס על רומן באותו שם מאת אגאתה כריסטי. הקריירה הקולנועית שלה הופסקה למספר שנים אחרי הופעתה בסרט "Kingfisher Caper" ב-1975.
ביוגרפיה > חזרה לקריירה בטלוויזיה

בשנת 1981 חידשה מילס את הקריירה שלה והחלה להופיע במיני סדרה בטלוויזיה הבריטית "The Flame Trees of Thika", המבוססת על ספר זכרונות של אלספת' הקסלי על ילדותה במזרח אפריקה. הסדרה התקבלה היטב ומילס המשיכה לקבל תפקידי משחק. היא חזרה לאמריקה והופיעה בשני פרקים של "ספינת האהבה".
כמי שהתקבלה בברכה באולפני דיסני, היא הייתה קריינית ב"עולמו המופלא של דיסני", ועוררה עניין מחודש בסרטי דיסני שלה. ב-1986 גילמה שוב את דמות התאומות בשלושה סרטי המשך של "אבא מתארס". עוד כיכבה בתפקיד הראשי בסדרת הטלוויזיה "בוקר טוב, מיס בליס" בערוץ דיסני. הסדרה בוטלה אחרי 13 פרקים והזכויות נרכשו על ידי רשת NBC ששינו את מתכונת התוכנית ויצרו את "הצלצול הגואל". ב-1998 זכתה בפרס היוקרתי של Disney Legends .
בשנת 2000 הופיעה מילס בסרט תעודי שכתב אחיה ג'ונתן על אביה, סר ג'ון מילס, בו העלתה זכרונות מילדותה. ב-2007 החלה להופיע בסדרת הדרמה של ITV1 "לב פראי", על וטרינר אנגלי החי עם משפחתו באפריקה. בסדרה גילמה את דמותה של קרוליין ושיחקה יחד עם אחותה ג'ולייט מילס.
בשנת 2005 הופיעה מילס בסרט הקצר עטור השבחים, Stricken, שנכתב ובוים על ידי ג'ייס ברטוק (Jayce Bartok). ב-2010 השתתפה ב-"Mandie and the Cherokee Treasure" המבוסס על אחד מספרי "מנדי" של לויס גלדיס לפרד.
ביוגרפיה > תיאטרון

הופעת הבכורה של מילס בתיאטרון הייתה ב-1966 בהפקה של "פיטר פן" בווסט אנד. בשנת 2000 הופיעה לראשונה באוף ברודוויי במחזה של נואל קאוורד "Suite in Two Keys" לצידה של השחקנית האמריקאית ג'ודית אייבי. על תפקידה זה זכתה בפרס עולם התיאטרון (Theatre World Award). ב-1991 גילמה את דמותה של אנה לאונוונס בהפקה אוסטרלית של "המלך ואני". בדצמבר 2007 הוזמנה מילס על ידי "אגודת נואל קאוורד" כאורחת כבוד להניח פרחים לכבוד יום הולדתו ליד פסלו בתיאטרון גרשווין בניו יורק.
ב-2012 כיכבה מילס כאורסולה וידינגטון בהפקה בימתית של "גבירות בלוונדר" בתיאטרון Royal & Derngate ואחר כך בסיבוב הופעות ברחבי בריטניה.
חיים אישיים

בעת צילומי הסרט "תקלה בירח הדבש", מילס בת העשרים פגשה בבמאי רוי בולטינג בן ה-53. השניים נישאו בשנת 1971 ובבעלותם הייתה דירה בקנזינגטון שבלונדון. הם רכשו את "קובסטון וינדמיל" באיבסטון שבבקינגהמשייר. בנם קריספיאן מילס זכה להכרה כסולן והגיטריסט של להקת הרוק הפסיכאדלי Kula Shaker. בני הזוג התגרשו ב-1977.
למילס הייתה מערכת יחסים עם השחקן הבריטי לי לוסון, הם נפרדו בשנת 1984, לזוג יש בן משותף ג'ייסון לוסון. בן הזוג הנוכחי של מילס הוא Firdous Bamji (נכון ל-2012).
מילס הייתה פעילה בתנועה הבינלאומית של "הרא קרישנה". היא כתבה את ההקדמה לספר "הבישול הצמחוני של הרא קרישנה" שפורסם ב-1964. מאז סוף שנות התשעים היא פסקטריאנית כלומר אוכלת דגים אך לא בשר.
ב-1988 ערכה במשותף עם מרקוס מקליין את הספר "My God" שכלל מכתבים קצרים מידוענים על אמונותיהם (או העדר אמונה) באלוהים ובעולם הבא.
ב-18 באפריל 2008 אובחן אצלה סרטן השד. היא נותחה ועברה טיפולי כימותרפיה, ב-2012 אמרה בריאיון למגזין "Good Housekeeping Magazine" שהבריאה.
פילמוגרפיה

עד ראייה (1959) Tiger Bay - בתפקיד: גילי.
פוליאנה (1960) Pollyanna - בתפקיד: פוליאנה.
אבא מתארס (1961) The Parent Trap - בתפקיד כפול: סוזן ושרון.
שריקה במורד הרוח (1961) Whistle Down the Wind - בתפקיד: קטי בוסטוק.
ילדי רב החובל גרנט (1962) In Search Of The Castaways - בתפקיד:מארי גרנט.
גן הגיר (1964) בתפקיד:לורל
נערת הצוענים (1965) Gypsy Girl aka Sky West And Crooked - בתפקיד: בריידי וייט.
הבלש בעל רגלי הקטיפה (1965) - בתפקיד פאטי רנדל
הצרה עם מלאכים (1966) The Trouble with Angels - בתפקיד: מארי קלאנסי.
החולם בהקיץ (1966) The Daydreamer - דיבוב - בתפקיד: בתולת הים הקטנה.
(1966) תקלה בירח הדבש - בתפקיד: ג'ני פיטון.
(1967) Pretty Polly - בתפקיד: פולי בארלו.
(1971) Endless Night - בתפקיד: אלי.
(1974) Thriller (סדרת טלוויזיה) - בתפקיד: סמנטה מילר.
(1975) Deadly strangers - בתפקיד בל אדמס.
(1975) The Kingfisher caper - בתפקיד: טרייסי ון דר ביל.
(1976) What changed Chrley Farthing - בתפקיד: ג'ני.
ספינת האהבה (1979-1985) The love boat סדרת טלוויזיה
1979- בתפקיד: שירלי טייסון.
1980- בתפקיד: דיאנה טיפטון.
1985- בתפקיד: לאיילה סטנהופ.
(1981) The flame trees of Thika מיני סדרה- בתפקיד: טילי.
(1983) Tales of unexpected סדרת טלוויזיה - בתפקיד : קלייר הוקסוורת'
סיפורים מופלאים: עונה 2 (1986) Amazing Stories
פגישה עם המוות (1988) Appointment With Death -בתפקיד : מיס קוינטון.
הטרול בפארק הקסום (1994) - דיבוב - בתפקיד: הילרי.
להיות כנה לחלוטין (2004) - 2b perfectly honest - טרי
ילד בהשאלה (אנ') (2011) - Foster - מיס לאנג.
לב פראי (2007 - 2012) Wild at Heart
(2014) Moving On סדרת טלוויזיה - בתפקיד: מאדג'.
Last Train to Christmas‏ (2021) - בתפקיד: אמא.
מלכודת (2024) - בתפקיד: ד"ר ג'וזפין גרנט.
יעקב גנות

| --- | --- |

יעקב גנות
 לידה:  ינואר 1947 רומניה
 פטירה:  3 ביולי 2024 (בגיל 77) תל אביב-יפו, ישראל
 תאריך עלייה:  1963
 מדינה:  ישראל ישראל
 השתייכות:   משטרת ישראל   שירות בתי הסוהר
 תקופת הפעילות:  1964–2007 (כ־43 שנים)
 דרגה:   ניצב (משטרה)   רב-גונדר (שב"ס)
 תפקידים בשירות
 מפקד מחוז הצפון  מפקד אגף התנועה  מפקד משמר הגבול  מפקד מנהלת ההגירה  נציב בתי הסוהר
 עיטורים
  עיטור המופת
 תפקידים אזרחיים
 ראש מינהל האוכלוסין  ראש רשות האוכלוסין וההגירה  מנכ"ל משרד התחבורה  מנכ"ל המשרד לביטחון הפנים  מנכ"ל רשות שדות התעופה
יעקב גנות (ינואר 1947 – 3 ביולי 2024) היה איש משטרה ומנהל ישראלי. כיהן כמפקד מחוז הצפון של משטרת ישראל, מפקד משמר הגבול ונציב בתי הסוהר; היה מנכ"ל רשות שדות התעופה, מנכ"ל המשרד לביטחון הפנים, מנכ"ל משרד התחבורה וראש מינהל האוכלוסין (שהפך לאחר מכן לרשות האוכלוסין וההגירה).